cyanic-selkie/wikianc huggingface dataset:
பாத்திமா பின்த் முபாரக் அல் கெத்பி
சாதனைகள்
வயது வந்தோருக்கான கல்வியறிவு மற்றும் பெண்களுக்கு இலவச பொதுக் கல்வி வழங்குதல் தொடர்பான முயற்சிகளையும் பாத்திமா ஆதரிக்கிறார். சிறந்த கல்வி செயல்திறன் மற்றும் பெண் பெறுநர்களின் சுற்றுச்சூழல் மற்றும் உலகக் குடியுரிமைக்கான அர்ப்பணிப்புக்காக 2005 ஆம் ஆண்டு முதல் "ஷேக்கா பாத்திமா விருது" என பெயரிடப்பட்ட விருது வழங்கப்படுகிறது. இந்த வெகுமதியானது மத்திய கிழக்கு முழுவதிலும் உள்ள பள்ளிகளுக்கு விரிவடைந்து 2010 இல் இந்தியாவிற்கு விரிவுபடுத்தப்பட்ட முழு கல்வி உதவித்தொகையை உள்ளடக்கியது. இவர் தொடர்ந்து விளையாட்டிலும் பெண்களுக்கு ஆதரவளித்துள்ளார். பெண் விளையாட்டு வீரர்களுக்கான "ஷேக்கா பாத்திமா பிந்த் முபாரக் விருது" என்ற விருதைத் தொடங்கினார். ஷேக்கா பாத்திமா பிந்த் முபாரக் அபுதாபியில் 'பாத்திமா பிந்த் முபாரக் மகளிர் அகாதமி' என்ற மகளிர் விளையாட்டு அகாதமியையும் உருவாக்கினார். பாக்கித்தானின் லாகூரில் உள்ள ஷேக்கா பாத்திமா செவிலியம் மற்றும் சுகாதார அறிவியல் நிறுவனம் இவரது பெயரால் அழைக்கப்படுகிறது.
30 மார்ச் 2021 அன்று, ஷேக்கா பாத்திமா பெண்கள், அமைதி மற்றும் பாதுகாப்பு குறித்த தேசிய செயல் திட்டத்தை தொடங்கினார் - வளைகுடா ஒத்துழைப்பு அமைப்பு நாட்டில் உருவாக்கப்பட்ட முதல் தேசிய செயல் திட்டம் இதுவாகும். ஐக்கிய நாடுகள் பாதுகாப்பு அவையின் தீர்மானம் 1325 ஐ ஊக்குவிப்பதன் மூலம் உலகளவில் பெண்களுக்கு அதிகாரம் மற்றும் ஆதரவை வழங்குவதை இந்த திட்டம் நோக்கமாகக் கொண்டுள்ளது.
சொந்த வாழ்க்கை
பாத்திமா, 1960 இல் கிழக்கு பிராந்தியத்தின் ஆட்சியாளராக இருந்தபோது சேக் சயித் பின் சுல்தான் அல் நகியானை மணந்தார். சேக் சயீத் இவரை ஒரு பள்ளிவாசலில் சந்தித்தார். ஆகஸ்ட் 1966 இல் ஷேக் சயீத் ஆட்சியமைத்தபோது இவர்கள் அபுதாபிக்கு குடிபெயர்ந்தனர். இவரது செல்வாக்கு மிக்க ஆளுமையின் காரணமாக தனது கணவனுக்கு மிகவும் செல்வாக்கு மிக்க மற்றும் விருப்பமான மனைவியாக இருந்தார். இவர் ஐக்கிய அரபு அமீரகத்தின் தற்போதைய அதிபரும் அபுதாபியின் ஆட்சியாளருமான முகமது பின் சயீது அல் நகியானின் தாயார் ஆவார். மேலும் இவருக்கு சேக் அம்தான், சேக் ஹஸ்ஸா, சேக் தக்னூன், சேக் மன்சூர், சேக் அப்துல்லா, சேக்கா ஷம்மா மற்றும் சேக் அல்யாசியா ஆகிய குழந்தைகளும் உள்ளனர். அபுதாபியின் ஆளும் குடும்பமான அல் நகியான்களில் இவர்கள் மிகவும் சக்திவாய்ந்தவர்களாக உள்ளனர்.
சான்றுகள்
பகுப்பு:பெண்கள் உரிமைகள் செயற்பாட்டாளர்கள் பகுப்பு:வாழும் நபர்கள்
மல்லிகுந்தம் ஊராட்சி
மல்லிகுந்தம் ஊராட்சி (Mallikundam Gram Panchayat), தமிழ்நாட்டின் சேலம் மாவட்டத்தில் உள்ள மேச்சேரி வட்டாரத்தில் அமைந்துள்ளது. இந்த ஊராட்சி, மேட்டூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8852 ஆகும். இவர்களில் பெண்கள் 4018 பேரும் ஆண்கள் 4834 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மொ. பாளையம்
பாளையம், இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், கொசப்பட்டி ஊராட்சிக்கு உட்பட்ட ஒரு கிராமம் ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'55.7"N 78°24'29.7"E ஆகும். இங்கு 127 குடும்பங்களும் 489 மக்களும் வசிக்கின்றனர். இதில் 256 ஆண்களும் 233 பெண்களும் அடங்குவர்.
மேற்கோள்
பகுப்பு:தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தர்மபுரி மாவட்டத்திலுள்ள கிராமங்கள்
மிராஷி புவா
மிராஷி புவா (Mirashi Buwa) என்று பொதுவாக அறியப்படும் யசுவந்த் சதாசிவ புவா (1883 - 1966 சனவரி 5) இவர் ஓர் இந்திய காவியப் பாடகரும் காயல் -பாணியின் இந்துஸ்தானி இசைப் பாடகருமாவார். விஷ்ணு திகம்பர் பலூசுகருடன் குவாலியர் கரானாவின் பாலகிருட்டிணபுவா இச்சல்கரஞ்சிகரின் (1849-1926) புகழ்பெற்ற சீடராக இருந்தார். இவர் வேகமான குரலுக்காக அறியப்பட்டார். இவர் ஒரு நடிகராகவும் இருந்தார். மேலும் சங்கீத நாடகம், மராத்தி நாடகம் போன்ற பலவற்றில் நடித்துள்ளார்.
சுயசரிதை
1961 ஆம் ஆண்டில், இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி தனது சங்கீத நாடக அகாதமி விருதினை இவருக்கு வழங்கியது.
இவர் 1966 சனவரி 5இல் இறந்தார்.
சீடர்கள்
இவரது குறிப்பிடத்தக்க சீடர்களில் விநாயக்புவா உத்தர்கர், யசுவந்த்புவா ஜோசி மற்றும் மும்பையைச் சேர்ந்த ராஜரம்புவ பரட்கர் ஆகியோர் அடங்குவர்.
குறிப்புகள்
பகுப்பு:1966 இறப்புகள் பகுப்பு:1883 பிறப்புகள் பகுப்பு:சங்கீத நாடக அகாதமி விருது பெற்றவர்கள்
மேலசிவபுரி ஊராட்சி
மேலசிவபுரி ஊராட்சி (Melasivapuri Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1693 ஆகும். இவர்களில் பெண்கள் 887 பேரும் ஆண்கள் 806 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வட்ட விளக்கப்படம்
வட்ட விளக்கப்படம் அல்லது பை விளக்கப்படம் (pie chart, circle chart) என்பது பல பாகங்களாகப் பிரிக்கப்பட்ட வட்டத்தைக் கொண்ட புள்ளியியல் விளக்கப்படமாகும். வட்ட விளக்கப்படத்திலுள்ள வட்டத்தின் பிரிக்கப்பட்ட பாகங்களான வட்டக்கோணப்பகுதிகளின் மையக்கோணம், பரப்பளவு, வில்லின் நீளம் ஆகியவை அப்பாகங்கள் குறிக்கும் கணியங்களின் அளவுகளின் விகிதங்களாக இருக்கும். "பை" என்றழைக்கப்படும் உணவின் துண்டாக்கப்பட்ட வடிவை ஒத்துள்ளதால் இவ்விளக்கப்படம் "பை விளக்கப்படம்" என்றும் அழைக்கப்படுகிறது. வில்லியம் பிளேபேரின் "ஸ்டேட்டிஸ்டிக்கல் ப்ரெவியரி" (1801) இன் வட்ட விளக்கப்படமே காலத்தால் முந்திய வட்ட விளக்கப்படமாகக் கருதப்படுகிறது.
வட்ட விளக்கப்படங்கள் வணிக உலகிலும் மக்கள் ஊடகங்களிலும் பரவலாகப் பயன்படுத்தப்படுகின்றன. எனினும் அவை பலரால் விமர்சிக்கப்பட்டுள்ளன. வட்ட விளக்கப்படங்களாகக் காட்சிப்படுத்தப்படும்போது, ஒரே விளக்கப்படத்தின் வட்டப்பாகங்களை அல்லது வெவ்வேறு விளக்கப்படங்களின் தரவுகளை ஒப்பீடு செய்வது எளியதாக இல்லை எனக்கூறி பல நிபுணர்கள் இந்த விளக்கப்படத்தைப் பயன்படுத்த வேண்டாம் எனவும் பரிந்துரைக்கின்றனர். வட்ட விளக்கப்படங்களுக்குப் பதிலாக செவ்வக விளக்கப்படங்கள், புள்ளிப் படங்கள் போன்றவற்றைப் பயன்படுத்தலாம்.
வரலாறு
வில்லியம் பிளேபேரின் "ஸ்டேட்டிஸ்டிக்கல் பிரெவியரி" (1801) இல் காணப்படும் இரு பை விளக்கப்படங்கள் காலத்தால் முந்தையதாகக் கருதப்படுகிறது. வில்லியம் பிளேபேர் வெளியிட்ட விளக்கப்படத் தொடர்களில் ஒன்று 1789 க்கு முன்னர் ஆசியா, ஐரோப்பா மற்றும் ஆப்பிரிக்காவில் துருக்கியப் பேரரசு பரவியிருந்த பகுதிகளைக் காட்டுகிறது. இவரது இக்கண்டுபிடிப்பானது முதலில் அதிகம் பயன்படுத்தப்படவில்லை.
பிரெஞ்சு பொறியியலாளர் சார்லசு ஜோசப் மினார்டு, முதன்முதலில் பை விளக்கப்படங்களைப் பயன்படுத்தியவர்களுள் ஒருவராவார். இவர் இந்த விளக்கப்படங்களை நிலப்படங்களில் பயன்படுத்தினார். மினார்டின் வரைபடத்தில் (1858), பிரான்சைச் சுற்றியுள்ள அனைத்துப் பகுதிகளிலிருந்தும் பாரிசுக்கு நுகர்பொருளாக அனுப்பி வைக்கப்பட்ட கால்நடைகளின் விவரங்கள் பை விளக்கப்படமாகக் காட்சிப்படுத்தப்பட்டுள்ளது.
கூடுதல் விவரங்களைச் சேர்ப்பதற்குப் பை விளக்கப்படத்தில் மூன்றாவது பரிமாணம் தேவையென வில்லியம் பிளேபேர் எண்ணினார் புளோரன்ஸ் நைட்டிங்கேல் இதனைக் கண்டுபிடித்ததாகக் கருதப்பட்டது; ஆனால் அவர் இதன் பயன்பாட்டினைப் பிரபலப்படுத்தியவராவார். பின்னர் வில்லியம் பிளேபேரின் உருவாக்கத்தில் இருந்த தெளிவற்ற நிலையால், நைட்டிங்கேல் இதனை உருவாக்கியதாக அனுமானிக்கப்பட்டது.
எடுத்துக்காட்டு
கீழ்வரும் அட்டவணை ஐரோப்பிய நாடாளுமன்றத் தேர்தல், 2004 இன் முதற்கட்ட கருத்துக் கணிப்பின் முடிவுகளைக் காட்டுகிறது. ஒவ்வொரு கட்சிக்கும் ஒதுக்கப்பட்ட தொகுதிகளும் அவற்றில் அவை வெற்றிபெறக்கூடிய சாத்தியமுடைய தொகுதிகளின் எண்ணிக்கையின் விழுக்காடும், அந்த விழுக்காடுகளுக்குரிய வட்டப்பகுதிகளின் மையக்கோண அளவுகளும் (விழுக்காட்டினை 360° ஆல் பெருக்கிப் பெறப்பட்டது) தரப்பட்டுள்ளன.
* ஒரு தசம இலக்கத்திற்குத் திருத்தப்பட்டதால் விழுக்காடுகளின் கூடுதல் 100 ஆகவும் மையக்கோணங்களின் கூடுதல் 360 ஆகவும் இல்லை.
ஒவ்வொரு மையக்கோணத்தின் அளவும் அந்தந்த வட்டப்பகுதிக்குரிய தொகுதிகளின் எண்ணிக்கையின் விகிதத்தில் இருக்கும். மையக்கோணங்களின் கூடுதல் 360° என்பதால் ஒரு குறிப்பிட்ட வட்டப்பகுதியின் மையக்கோணமானது அதற்குரிய விழுக்காட்டினை 360 ஆல் பெருக்கிப் பெறப்படுகிறது.
எகா: EPP கட்சிக்குரிய வட்டப்பகுதியின் மையக்கோண அளவு = 37.7% x 360 = (37.7/100) x 360 = 0.377 x 360 = 135.7° (ஒரு தசம இலக்கத் திருத்தமாக)
பயன்பாடும் செயற்திறனும்
பொதுவாகப் புள்ளியியலாளர்கள் தரவின் விவரங்களைக் காட்சிப்படுத்த பை விளக்கப்படங்களை ஒரு திறனற்ற வழியாகக் கருதுகின்றனர். நீளங்களைக் கொண்டு மதிப்புகளை ஒப்பீடு செய்வது எளிதானது; ஆனால் வெவ்வேறு பொருட்கள் வெவ்வேறு வடிவில் உள்ளபோது அவற்றின் பரப்பளவைக் கொண்டு அம்மதிப்புகளை ஒப்பீடு செய்வது கடினம் என்பதும் புள்ளியியலாளர்கள் பை விளக்கப்படத்தின் பயன்பாட்டை விலக்குவதற்கான காரணங்களுள் ஒன்றாகும்.
பெல் ஆய்வுக்கூடத்தில் மேற்கொள்ளப்பட்ட ஆய்வில், கோணங்களைக் கொண்டு ஒப்பீடு செய்வதைவிட நீளங்களைக் கொண்டு எளிதாக ஒப்பீடு செய்யலாமெனக் கண்டறியப்பட்டது. இங்கு வலப்பக்கம் தரப்பட்டுள்ள பட எடுத்துக்காட்டில், மூன்று தரவுகளுக்கு பை விளக்கப்படங்களும் செவ்வக விளக்கப்படங்களும் வரையப்பட்டுள்ளன. ஒரு பை விளக்கப்படத்தின் வட்டத்துண்டுகளை அளவுவாரியாக வரிசைப்படுத்துவது சற்றுக் கடினமாகவும் செவ்வக விளக்கப்படத்தின் செவ்வகங்களை நீளவளவு வாரியாக வரிசைப்படுத்தல் எளிதாகவும் இருக்கும் என்பதால் மேற்காணும் எடுத்துக்காட்டில் பை விளக்கப்படத்தைவிடச் செவ்வக விளக்கப்படம் மூலம் ஒப்பிடலே எளிதாக இருப்பதைக் காணலாம்.
இதேபோல இரண்டுக்கு மேற்பட்ட தரவுகளை ஒப்பீடு செய்வதற்கும் செவ்வக விளக்கப்படமே உகந்ததாக இருக்கும். எனினும் ஒரே படத்தில் தரவின் குறிப்பிட்டதொரு வகைமானத்தை முழுத்தரவுடன் ஒப்பீடு செய்யவேண்டியநிலையில், வகைமானத்தின் மதிப்பு 25 அல்லது 50 விழுக்காட்டிற்கு அருகில் அமைந்திருந்தால் பை விளக்கப்படமானது செவ்வகப்படத்தை விடப் பொருத்தமானதாக இருக்கும்.
இடப்பக்க படம், 18 வகைகள் கொண்ட ஒரு தரவின் வட்ட விளக்கப்படமாகும். வகைகளின் எண்ணிக்கை அதிகமாக இருப்பதால் அவற்றை வேறுபடுத்திக் காட்டுவதற்காக அவற்றுக்கான வட்டப்பகுதிகள் வண்ணமிடப்பட்டுள்ளன. தெளிவான வேறுபாடு கொண்ட வண்ணங்கள் அதிகளவில் இல்லாமையால் 18 இல் சில பகுதிகள் ஒரே வண்ணத்தில் உள்ளன. இதனால் இந்த விளக்கப்படம் மூலம் விவரங்களை அறிந்து கொள்வது எளிதானதாக இல்லை.
ஐரோப்பிய காட்சிப்படுத்தல் மாநாட்டில் (European Visualization Conference) மேற்கொள்ளப்பட்ட வெவ்வேறு வடிவ விளக்கப்படங்களின் மூலம் தரவுகளை அறிந்துகொள்ளும் துல்லியம் குறித்த ஆய்வுகளில் பை வடிவ மற்றும் டோநட் வடிவ விளக்கப்படங்களை விட செவ்வக வடிவ விளக்கப்படங்களே துல்லியமாக இருப்பது கண்டறியப்பட்டது.
மேற்கோள்கள்
பகுப்பு:புள்ளியியல் விளக்கப்படங்கள்
படிவளர்ச்சிக் கொள்கை
right|420px|thumb|பொது மூலத்திலிருந்து தோன்றிய [[உயிரியற் பல்வகைமை]] உயிரியலில் படிவளர்ச்சிக் கொள்கை (ஆங்கிலம்: evolution) (தமிழ்நாட்டு வழக்கு: பரிணாம வளர்ச்சிக் கொள்கை; இலங்கை வழக்கு: கூர்ப்புக் கொள்கை) என்பது ஓர் உயிரினத்தின் பண்புகள், தலைமுறை தலைமுறையாக மரபணுவழி எடுத்துச் செல்லும் பொழுது காலப்போக்கில் அவ்வுயிரினத்தின் தேவை, சூழல், தன்னேர்ச்சியான நிகழ்வுகள் ஆகியவற்றால் ஏற்படும் மாற்றங்களைப் பற்றி விளக்கும் ஒன்று. உயிரினத்தின் படிப்படியான மாற்றங்கள், எதனால் எவ்வாறு மாறுபடுகின்றன என்று ஆய்ந்து அறிந்து கூறுகிறது இக்கொள்கை. இவ்வாறாக உள்ளது சிறந்து மிகுதலை தொல்காப்பியம் தொட்டு பல பண்டைத் தமிழிலக்கியங்களில் கூர்ப்பு என்று வழங்கியுள்ளனர்.
இக்கொள்கை புவியிலுள்ள உயிர்களின் பொது மூலத்திலிருந்து எல்லா உயிரினங்களின் தோற்றத்தை விளக்குவதால், உயிரியல் பிரிவின் மையக் கொள்கையாகத் திகழ்கிறது.
வரலாறு
thumb|250px|படிவளர்ச்சிக் கொள்கையை நிலைநிறுத்திய சார்ள்ஸ் டார்வின், தனது உயிரினங்களின் தோற்றம் என்னும் ஆய்வுநூலை வெளியிட்டபோதுள்ள தோற்றம் பொது மூலம் மற்றும் மரபு பற்றிய எண்ணங்கள் கிரேக்க காலங்கள் தொட்டே குறிப்பிடப்பட்டிருந்தாலும், இலமார்க் எனும் பிரான்சிய மெய்யியலாளரின் இனமாற்றம் பற்றிய சிந்தனைகள் மூலமே  முதலில் புகழ்பெற்றது. 1859 ஆண்டு சார்லஸ் டார்வின் என்னும் ஆங்கிலேய இயற்கையியலாளர், :en:On the Origin of Species என்னும் அறிவியல் கட்டுரையின் மூலம் தற்கால படிவளர்ச்சிக் கொள்கையை  அறிமுகப்படுத்தினார். டார்வின் காலத்தில் உயிரியல் பண்புகள் மரபுவழியாக ஒரு தலைமுறையிலிருந்து அடுத்த தலைமுறைக்குப் பரப்பப்படுவது தெரிந்திருந்தாலும், அவை எவ்வாறு பரப்பப்படுகின்றன என்பதன் விளக்கம் அறியப்படவில்லை. 1865ல் கிரெகர் மென்டல் எனும் பாதிரியார் பட்டாணிச் செடிகளின் கலப்பினங்களை ஆராயும் பொழுது மரபணுக்களைப் பற்றிக் குறிப்பிட்டார்.
அதற்குப் பின்னர் 1940ம் ஆண்டில் ஜேம்ஸ் வாட்ஸன் மற்றும் பிரான்சிஸ் கிரிக் என்பவர்கள் மரபணு ஈரிழைச்சுருளி வடிவம்(double helix) கொண்டதை நிறுவினர். இந்தக் கண்டுபிடிப்புக்காக அவர்களுக்கு 1962 ஆம் ஆண்டிற்கான மருத்துவ நோபல் பரிசு வழங்கப்பட்டது. இதன் மூலம் மரபுரிமை பற்றிப் புலனாயிற்று.
மரபு
முதன்மைக் கட்டுரைகள்: மரபு, மரபணு
மாந்தர்களின் கண் நிறம், அவர்களின் சில நோய்களுக்கு எதிரான எதிர்ப்புத்தன்மை போன்ற பல உயிரியல் பண்புகளைப் பிள்ளைகள் பெற்றோரிடமிருந்து பெறுதல் மரபு என்று கூறப்படும். எந்தப் பண்புகள் அடுத்த தலைமுறைக்குச் செல்கின்றன என்பது பெற்றோர்களின் மரபணுக்கள் எவ்வாறு இணைகின்றன என்பதைப் பொறுத்தது. இவ்வாறான மரபுரிமை மரபணுக்களின் கட்டுப்பாட்டில் நடக்கிறது.
இயற்கைத் தேர்வு
முதன்மைக் கட்டுரை: இயற்கைத் தேர்வு
thumb|right|250px|[[கலாபகசுத் தீவுகள்|கலாபகசுத் தீவில் தனித்து வளரவேண்டிய சூழலினால் அங்குள்ள குருவியினங்கள் தங்களுக்குள் 10-12 வகையான குருவியினங்களாக வளர்ந்தன]] அனைத்து உயிரினங்களும் உயிர்வாழ்வதற்கு ஒன்றோடொன்று போட்டி போட்டுக்கொண்டிருக்கின்றன. மற்ற இனத்து உயிரினங்களுடன் உணவு மற்றும் இடம் ஆகியவற்றுக்குப் போட்டி (சிங்கம் மற்றும் கழுதைப்புலி ஒரே இடங்களில் வாழ்ந்து, ஒரே இரையை வேட்டையாடுபவை), மற்றும் தனது இனத்துள் உணவு மற்றும் துணைக்காகப் போட்டி (சிறந்த ஆண் சிங்கமே மற்ற பெண் சிங்கங்களுடன் உறவாடிக் குட்டிகள் இடும்) எனப் பல்வேறு நிலைகளில் போட்டி உள்ளது. இவ்வாறான போட்டி எனும் இயக்கத்துடன், இயற்கைச் சூழல்களின் இயக்கங்களும்(வறட்சி, குளிர், வெய்யில் போன்றவை) உயிரினங்களைப் பாதிக்கும்.
இவ்வாறாகப் பல்வேறு இயக்கங்களின் தாக்கங்களைச் சமாளிக்கவல்ல தனிப்பட்ட உயிர் மற்றும் உயிரினங்கள் செழித்துத் தமது நன்மைபயக்கும் உயிர்ப் பண்புகளைத் தமது அடுத்த தலைமுறைக்குச் செலுத்தும். சமாளிக்க இயலா உயிர் மற்றும் உயிரினங்கள் அற்றுப்போகும். எடுத்துக்காட்டாக, மற்ற பூச்சிகளைவிட மேம்பட்ட உருமறைப்பு (camouflage) கொண்ட ஒரு பூச்சி தன்னை உணவாகக் கொள்ளவரும் பறவையின் கண்களுக்குத் தென்படாததால், மற்ற பூச்சிகளைவிட அதிகமாக வாழ்ந்து, தனது வழித்தோன்றல்களுக்குத் தனது மேம்பட்ட உருமறைப்பு எனும் உயிரியல் பண்பினைக் கொடுக்கும். அதேபோல், பறவைகளிலும், மேம்பட்ட உருமறைப்புப் பெற்ற பூச்சிகளைக் கண்டுபிடிக்கவல்ல மேம்பட்ட கண்பார்வை எனும் உயிரியல் பண்புபெற்ற பறவை, மற்ற பறவைகளை விட அதிக உணவு பெறுவதால், செழித்துத் தனது குஞ்சுகளுக்கும் அப்பண்பினைச் செலுத்தும். கோடுகள் எனப்பட்ட தந்தங்களுக்காக மாந்தர்களால் மிகுதியாக வேட்டையாடப்பட்ட ஆப்பிரிக்க யானைகளிடையே தந்தங்கள் அற்ற தன்மை மேலோங்குவதாக அறியப்பட்டுள்ளது.
போட்டி மற்றும் இயற்தேர்வு என்பவை தொடர்ந்து இயங்கி உயிரினங்களின் உயிரியல் மற்றும் நடத்தைப் பண்புகளை மாற்றிக்கொண்டே இருக்கும்.
உயிரணு மரபுப்பிறழ்வு
உயிரணுக்கள் இழையுருப்பிரிவு (mitosis) எனும் செயல்பாட்டின் மூலம் நகலாக்கம் (replication) செய்கின்றன. இச்செயல்பாட்டில், கதிரியக்கம் (radiation), கிருமிகள் போன்ற பல காரணங்களினால், நகலாக்கத்தில் பிழைகள் ஏற்படக்கூடும். இப்பிழைகள் உயிரணு மரபுப்பிறழ்வு எனக் கூறப்படும். இப்பிறழ்வுகளால், உயிரினங்களின் உயிர்ப்பண்புகள் மற்றும் நடத்தைப்பண்புகளில் மாற்றங்கள் ஏற்படும்.
உயிரணுப்பிறழ்வுகள் எழுந்தமானமானவை (random). இவ்வாறான பிறழ்வுகளினால் ஏற்படும் மாற்றங்கள், பெரும்பாலானவை உயிரினத்திற்குத் தீங்கானவை, அல்லது நடுநிலையானவை. அரிய ஒருசில மாற்றங்கள் மட்டுமே அப்போதைக்குள்ள சூழல்களுக்குப் பயனுள்ளவை. பயனுள்ள பிறழ்வுகள் கொண்ட உயிரினங்கள் பிழைத்துச் செழிக்கும். தீங்கிழைக்கும் பிறழ்வுகள் கொண்ட உயிரினங்கள் மாண்டு போகும்.
தகவமைவு
உயிரினங்களுக்கிடையே உள்ள போட்டி மற்றும் இயற்கை இயக்கங்கள் உயிரினங்களின்மேல் தொடர்ந்து இயங்கிக்கொண்டே இருக்கும் சூழலில், சில உயிரினங்களில் நடக்கும் உயிரணுப் பிறழ்வுகளினால் தோன்றும் சில மாற்றங்கள் உயிரினங்கள் தங்கள் சூழலுக்குத் "தக்க"வகையில் அமைய வாய்ப்பை ஏற்படுத்திக் கொடுக்கின்றது. இவ்வாறான மாற்றங்கள் தகவமைவு எனக் கூறப்படும்.
படிவளர்ச்சிக் கொள்கை பற்றிய எதிர்வாதம்
படிவளர்ச்சிக் கொள்கை பற்றிய எதிர்வாதம் முன்வைப்போர் பின்வரும் ஐந்து காரணங்களை முன்வைக்கின்றனர்.
மேற்கொண்டு படிக்க உசாத்துணைகள்
அறிமுகநூல்கள்
படிவளர்ச்சிக் கொள்கைக் கருத்துகளின் வரலாறு
உயர்நிலை கருத்துகள்
மேற்கோள்கள்
பகுப்பு:படிவளர்ச்சி பகுப்பு:உயிரியல் கோட்பாடுகள் பகுப்பு:பரிணாம உயிரியல் பகுப்பு:சார்லசு டார்வின்
சலோங்கா தேசியப் பூங்கா
சலோங்கா தேசியப் பூங்கா (Salonga National Park), கொங்கோ ஜனநாயகக் குடியரசில், கொங்கோ ஆற்று வடிநிலப் பகுதியில் அமைந்துள்ள தேசியப் பூங்காவாகும். இது ஆபிரிக்காவின் மிகப் பெரிய வெப்பவலய மழைக்காடு ஆகும். இங்கே பொனோபோஸ், சலோங்கா, குரங்குகள், ஸயர் மயில்கள், காட்டு யானைகள், ஆபிரிக்க முதலைகள் என்பன காணப்படுகின்றன. இது 1984ஆம் ஆண்டில் யுனெஸ்கோ உலக பாரம்பரியக் களமாகப் பதியப்பட்டுள்ளது. கொங்கோவின் கிழக்குப் பகுதியில் நடைபெறும் உள்நாட்டுப் போரைத் தொடர்ந்து 1999-ல் இது ஆபத்துக்கு உட்பட்டுள்ள உலக பாரம்பரியக் களங்களின் பட்டியலில் சேர்க்கப்பட்டுள்ளது.
மேற்கோள்கள்
பகுப்பு:உலகப் பாரம்பரியக் களங்கள் பகுப்பு:தேசியப் பூங்காக்கள்
அய்யூர் மந்தைக் கருப்பணசாமி கோயில்
அய்யூர் மந்தைக் கருப்பணசாமி கோயில் தமிழ்நாட்டில் மதுரை மாவட்டம், அய்யூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி வழிபாடு நடக்கிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர்யானா சயீது
ஆர்யானா சயீது (Aryana Sayeed) ஓர் ஆப்கானிய பாடகியும், பாடலாசிரியரும், தொலைக்காட்சி ஆளுமையும் ஆவார். இவர் பெரும்பாலும் தாரி மொழியில் பாடுகிறார். ஆனால், பஷ்தூ மொழியிலும் பல பாடல்களைப் பாடியுள்ளார். இவர் ஆப்கானித்தானின் மிகவும் பிரபலமான இசைக் கலைஞர்களில் ஒருவராவார். ஆப்கானித்தானுக்கு உள்ளேயும் வெளியேயும் இசை நிகழ்ச்சிகளிலும், கொடை நிகழ்ச்சிகளின் விழாக்களிலும் தவறாமல் நிகழ்த்துகிறார். சயீது மேலும் ஆப்கானித்தானின் இசைத் தொலைக்காட்சிகளின் நிகழ்ச்சியிலும் பங்கேற்று வருகிறார். இவரது மருமகள் நதியா நதிம் டென்மார்க் தேசிய கால்பந்து அணிக்காக விளையாடுகிறார்.
இசை வாழ்க்கை
thumb| 2019 இல் ஒரு இசை நிகழ்ச்சியில் சயீது சயீத்தின் முதல் தனிப்பாடல், 2008இல், மாஷ்அல்லா என்பதாகும். இருப்பினும், 2011ஆம் ஆண்டில் இவரது பாடலான ஆப்கான் பேசராக் வெளியான பிறகு இவரது வாழ்க்கையில் திருப்புமுனை ஏற்பட்டது. ஆரியானா சயீத் ஆப்கானித்தானுக்கு வெளியே உள்ள பல ஆப்கானித்தான் வீடுகளில் ஒரு வீட்டுப் பெயராக மாறினார். உலகம் முழுவதும் பல இசை நிகழ்ச்சிகளில் பங்கேற்கும்படி கேட்டுக் கொள்ளப்பட்டார். திடீர் வெற்றியின் உச்சத்தில், ஆரியானா ஆப்கானித்தானுக்குச் சென்று தனது பலவீனமான சொந்த நாட்டிற்குள் இசை நிகழ்ச்சிகளை நடத்த முடிவு செய்தார். தனது பழைய புகழ் பெற்ற ஆப்கான் பாடலான குலே செப் மூலம் புகழ் பெற்றார். ஆப்கானித்தானில் இந்த ஆரம்ப நாட்களில்தான் இவர் தனது அடுத்த பாடலான திலம் டாங் ஆஸ்டை படமாக்கினார். இப்பாடலின் வெற்றி, ஆரியானா தொலைக்காட்சி விருதுகளில் ஆப்கானித்தானுக்குள் படமாக்கப்பட்ட சிறந்த பாடலுக்கான விருதுக்கு காரணமாக அமைந்தது. இது ஆப்கானித்தானின் முன்னணி பொழுதுபோக்கு தொலைக்காட்சி நிறுவனத்தில் ஒரு தொலைக்காட்சி தொகுப்பாளராக ஒரு புதிய வாழ்க்கைக்கு வழிவகுத்தது.
இவரது அடுத்த பாடல் ஹைரணம், ஜெல்வா ஆகியவை நல்ல வெற்றி பெற்றது. இவர் ஆப்கானிய இசைத் துறையில் முன்னணி பாடகர்களில் ஒருவரான ஜாவித் செரீப்புடன் இணைந்து பணியாற்றினார். பியா பியா என்ற இவர்களின் ஆரம்ப வெற்றிக்குப் பிறகு இவர்கள் இரண்டாவது முறையாக சேர்ந்தனர். ஆர்யானா சயீத் தனது நாட்டில் விளையாட்டு கலையை ஊக்குவிப்பதற்காக ஒரு உற்சாகமான தேசிய பாடலைப் பாடினார். ஆப்கானித்தான் ஆப்கானித்தான் பாடலை உருவாக்க பல பாடகர்கள் இணைதனர். ஒரு பெரிய இசைக்குழு பாடலின் இசைக்கு பங்களித்துள்ளது. மேலும் படப்பிடிப்பு ஆப்கானித்தானுக்குள் நடந்தது. பாடல் வெளியான சிறிது காலத்தில், ஆரியானாவிடம் பிபிசியின் நேர்காணல் நடந்தது. பாடலின் பின்னணியில் உள்ள காரணத்தையும் விளக்கத்தையும் விளக்கினார். இவரது அடுத்த பெரிய வெற்றி ஆனாரம் ஆனாரம், இது ஆரியானாவை மீண்டும் ஆப்கானித்தானில் தரவரிசையில் முதலிடத்தில் வைத்தது.
தனிப்பட்ட வாழ்க்கை
சயீது தனது மேலாளர் ஆசிப் சையத்துடன் 2018இல் திருமணம் செய்தார்.
ஆகத்து 2021 இல், காபூல், 2021|]] தலிபான்களிடம் வீழ்ந்ததைத் தொடர்ந்து, இவர் காபூலிலிருந்து தோகா, கத்தார், பின்னர் துருக்கியின் இசுதான்புல்லுக்கு சென்றார். ஆகத்து 25, 2021 நிலவரப்படி, இவர் அமெரிக்காவின் கலிபோர்னியாவின் லாஸ் ஏஞ்சல்ஸில் வசிப்பதாக அறிவிக்கப்பட்டது.
வெளி இணைப்புகள்
பகுப்பு:வாழும் நபர்கள் பகுப்பு:1985 பிறப்புகள் பகுப்பு:ஆப்கானித்தான்
சார்ள்ஸ் அடர்லி
வெளி இணைப்பு
சார்ள்ஸ் அடர்லி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1912 பிறப்புகள் பகுப்பு:1985 இறப்புகள் பகுப்பு:வார்விக்சையர் துடுப்பாட்டக்காரர்கள்
அறிஞர் அண்ணா அரசு மேல்நிலைப் பள்ளி, கும்பகோணம்
அறிஞர் அண்ணா அரசு மேல்நிலைப் பள்ளி, கும்பகோணம்  தமிழ்நாடு, தஞ்சாவூர் மாவட்டம், கும்பகோணத்தில் உள்ள அரசு மேல்நிலைப்பள்ளியாகும்.
தொடக்கம்
10 நவம்பர் 1919இல் அப்போது நகராட்சி கவுன்சிலராக இருந்த முகமது ஹபிபுல்லா சாகிப் பகதூர் என்பவரால் பள்ளி திறந்துவைக்கப்பட்டது.
சிறப்பு
பள்ளிக்கட்டடம் திறப்பதற்கு முன்பாக கும்பகோணம் கம்பட்ட விசுவநாதர் கீழவீதியில் நடராசப்பிள்ளை என்பவரது இல்லத்தில் இப்பள்ளி இயங்கியது. அப்போது பள்ளிக்குத் தேவையாக இருந்த 3 ஏக்கர் நிலத்தை எதிர்வீட்டிலிருந்த குருநாதபிள்ளை வழங்கியதால், இப்பள்ளியை குருநாதப்பிள்ளை பள்ளி என்று அழைத்தனர். 20 மாணவர்களோடு தொடங்கப்பட்ட பள்ளி, இன்று 600 மாணவர்களையும், 32 ஆசிரியர்களையும் கொண்டு திகழ்கிறது. தறித்தொழிலாளர்கள், பாத்திரத் தொழிலாளர்கள், தினக்கூலித் தொழிலாளர்களின் பிள்ளைகளின் எதிர்காலத்திற்கு வித்திடும் பெருமையை இப்பள்ளி கொண்டுள்ளது. தடகளம், வாள்வீச்சு, கபடி எனத் தஞ்சை மாவட்ட அளவில் விளையாட்டில் இப்பள்ளி சிறப்பிடம் பெற்றுள்ளது. போட்டோகிராபி கிளப், படைப்பாற்றல் குழு, உரையாடல் குழு, நாடகக்குழு எனக் கலை, இலக்கியம் உள்ளிட்ட பல துறைகளில் மாணவர்களை ஆக்கபூர்வமாக உருவாக்கி வருகிறது.
வரலாறு
கும்பகோணம் நகராட்சித்தலைவராக குஞ்சிதபாதம் செட்டியார் இருந்த காலத்தில் ஒரு புதிய கட்டடம் 31 அக்டோபர் 1955இல் திறந்துவைக்கப்பட்டது. 1973ஆம் ஆண்டு அறிஞர் அண்ணா நகராட்சி உயர்நிலைப்பள்ளி எனப் பெயர் பெற்றது. 1977-78இல் மேல்நிலைப்பள்ளியாக உயர்த்தப்பட்டு, அறிஞர் அண்ணா அரசு மேல்நிலைப்பள்ளியானது.
நூற்றாண்டு விழா
இப்பள்ளியின் நூற்றாண்டு விழாவினைக் கொண்டாடுவது தொடர்பாக 16 சூன் 2019, 14 சூலை 2019 மற்றும் 15 மார்ச் 2020 நடைபெற்ற சந்திப்புக்கூட்டங்களில் முன்னாள் மாணவர்கள் கலந்துகொண்டனர். அக்கூட்டங்களில் கீழ்க்கண்ட தீர்மானங்கள் நிறைவேற்றப்பட்டன.
நிர்வாகம்
இப்பள்ளியின் தற்போதைய தலைமையாசிரியர் வை.சாரதி ஆவார்.
தூய்மைப்பணியாளர் கௌரவிப்பு
இப்பள்ளியில் 15 ஆகஸ்டு 2020 அன்று நடைபெற்ற சுதந்திர விழாவின்போது, கொரோனோவை எதிர்த்துப் போராடுகின்ற தூய்மைப் பணியாளர்களைக் கௌரவப்படுத்தும் வகையில், அவர்களைக் கொண்டு தேசியக்கொடி ஏற்றப்பட்டது.
புகைப்படத்தொகுப்பு
பகுப்பு:கும்பகோணம் பகுப்பு:தஞ்சாவூர் மாவட்டத்திலுள்ள அரசுப் பள்ளிகள் பகுப்பு:நூற்றாண்டுகள்
இடமகல் கருப்பை அகப்படலம்
இடமகல் கருப்பை அகணி (Endometriosis)  அல்லது கருப்பை அகணி இடப்பெயர்வு அல்லது இடமகல் கருப்பை அகப்படலம் மகளிர் இனபெருக்கத் தொகுதியின் ஒருவகை நோயாகும். இந்நோயில் கருப்பை அகணியில்(அகப்படலத்தில்) இயல்பாக உள்ள உயிழைய அடுக்கின் உயிர்க்கலங்கள் கருப்பைக்கு  வெளியிலும் வளர்கிறது. இந்த வளர்ச்சி அடிக்கடி அண்டகங்கள் மேலோ, பலோப்பியக் குழல்களிலோ கருப்பை, அண்டகம் சார்ந்த இழையங்களிலோ நிகழ்கிறது; சில அரிய நேர்வுகளில் உடற்பகுதிகளிலும் ஏற்படுவதும் உண்டு. இந்நோயின் சில அறிகுறிகளாக இடுப்புவலி, கடும் மாத விடாய்கள், வயிற்றசைவுகளில் வலி, இடமகல் கருப்பை அகணி, கருத்தரியாமைநிலை ஆகியன அமையலாம். இந்நோயுள்ள பாதி பேருக்கு நாட்பட்ட இடுப்புவலி ஏற்படுகிறது; இவரில் 70% பேருக்கு வலி மாத விடாயின்போதே வருகிறது. பொதுவாக, புணர்ச்சியின்போது வலி வழக்கமாக அமைகிறது. இந்நோயுள்ள பாதி பேருக்குக் கருத்தரியாமை நிலை ஏற்படுகிறது. இந்நோயுள்ள 25% பேருக்கு அறிகுறி ஏதும் இருப்பதில்லை; மருத்துவமனையில் இந்நோய்வழி கருபொய்த்தல்நிலை இருப்பதாக அறிவிக்கப்பட்டவரில் 85% பேருக்கு வலி அமையவில்லை. இந்நோய் சமூகவியல், உளவியல் ஆகிய இருவகை விளைவுகளையும் ஏற்படுத்தலாம்.
நோய்க்கான காரணம் தெளிவாக அறியப்படவில்லை. இடர்க்காரணிகள் நோயின் குடும்ப வரலாறு சார்ந்தும் ஆமைகின்றன. ஒவ்வொரு மாதமும் மாத விடாயின்போது இடமகல் கருப்பை அகணிப் பகுதிகள் குருதியைக் கசியவிட்டு, அழற்சியோடு கறைகளையும் தருகிறது. இடமகல் கருப்பை அகணி வளர்ச்சிகள் புற்றல்ல. நோயறிதல் வழக்கமாக அறிகுறிகள் சார்ந்தும் மருத்தவ படிமம் எடுத்தல் சார்ந்தும் அமைகிறது; என்றாலும், திசுக்கூறு ஆய்வு மட்டுமே உறுதிமிக்க நோயறிதல் முறையாக உள்ளது. ஒத்த அறிகுறிகளின் பிற காரணங்களாக, இடுப்பு அழற்சி நோய், வயிற்று எரிச்சல் நோய்த்தொகை, இடுக்குசார் உயிர்க்கல அழற்சி, மூட்டிழைய வலிஆகியன அமைகின்றன.
இடமகல் கருப்பை அகணி வழக்கமாகத் தவறாகவே நோயறியப்படுகிறது. பெண்களுக்கு அவர்களின் அறிகுறிகள் இயல்பாக உள்ளதாகவோ அல்லது பொருளற்றதாக இருப்பதாகவோ அறிவிக்கப்படுகிறது. பெண்கள் தம் இடமகல் கருப்பை அகணியின் நோயறிதல் சரியாக கிடப்பதற்குள் ஏழு மருத்தவரிடம் செல்லவேண்டி நேர்கிறது; இதற்கான அறிகுறிகள் ஏற்பட்ட பிறகு, இழையக்கூறு ஆய்வு செய்து அறுவையைச் செய்வதற்குள் சராசரியாக 6.7 நாட்கள்  கால தாமதம் ஏற்படுகிறது;  இதுவே நோயறி நிலைமைக்கான தங்கச் செந்தரமாகக் கருதப்படுகிறது. இந்தத் தாமதம் இடமகல் கருப்பை அகணியை நோயறியும் திறமையின் மிக அறுதிநிலை முடிவுக்கே கொண்டு சென்றுவிடுகிறது.
கருத்தடை மாத்திரையின் பயன்பாடு, இடமகல் கருப்பை அகணி இடரைக் குறைப்பதாக தற்காலிகச் சான்று கூறுகிறது. . உடற்பயிற்சியும் பெருங்குடியைத் தவிர்த்தலும் இவ்விடரைத் தவிர்க்க உதவுகின்றன. இடமகல் கருப்பை அகணிக்கு மருத்துவம் ஏதும் இல்லை; என்றாலும் சில மருத்துவ முறைகள் ஓரளவு அறிகுறிகளை மேம்படுத்துகின்றன. இவற்ரில் வலிநீக்கிகள், இயக்குநீர் மருத்துவங்கள், அறுவை ஆகியன அடங்கும். வலிநீக்கியாக, நாப்பிரோக்சென் போன்ற பருவகம் சாராத அழற்சித் தடுப்பு மருந்துகளே பரிந்துரைக்கப்படுகின்றன. கருத்தடுப்பு மாத்திரையைத் தொடர்ந்து உட்கொள்வதும் ஆண்மை இயக்குநீரை கருவகக் கருவியால் பயனபடுத்துவதும் கூட நல்லபயன் தருகிறது. கருத்தரிப்பியலாமை உள்ளவருக்கு பாலியல் தூண்டலை விடுவிக்கும் இயக்குநீர் கருவளத்தைக் கூட்டும். பிற மருத்துவ முறைகளில் அறிகுறிகளைக் கட்டுபடுத்த முடியாதபோது, இடமகல் கருப்பை அகணியஐ அறிவையால் நீக்கலாம்.
2015 வரையிலான ஒரு மதிப்பீடு இதனால் 10.8மில்லியன் பேர் தாக்கமுறுவதாக கூறுகிறது. பொதுவாக மகளிர் மக்கள்தொகையில், 6 முதல் பத்து நூற்றன்வீதம் பேர் தாக்கமுறுவதாக பிற தகவல் வாயில்கள் உரைக்கின்றன. நோயணுகுநிலை வாய்ந்த மகளிரில் 2 முதல்11 % பேர் தாக்கமுறுகின்றனர். மேலும், 11% பேர் மகளிர் பொதுவாக நோயறியவியலாத இடமகல் கருப்பை அகணியைப் பெற்றுள்ளனர். காந்த ஒத்திசைவு படிம முறையால் இவர்களது நோயை அறிய்லாம். முப்பது, நாற்பது அகவையினருக்கு இது மிகப் பொதுவாக அமைகிறது; என்றாலும், எட்டு அகவையிலேயே இந்நிலை தொடங்க வாய்ப்புள்ளது. It results in few deaths with unadjusted and age-standardized death rates of 0.1 and 0.0 per 100,000. 1920 இல் தான் இடமகல் கருப்பை அகணி ஒரு தனி மருத்துவ நிலையாக முதலில் அறியப்பட்டது. இதற்கு முன்பு வரை, இடமகல் கருப்பை அகணியும் கருப்பை அகணி அழற்சியும் இணைத்து   ஒன்றாகவே கொள்ளப்பட்டன. இதை முதலில் விவரித்தவர் யார் எனத் தெரியவில்லை.
நோய்குறிகளும் அறிகுறிகளும்
வலியும் கருத்தரிக்கவியலாமையும் இரண்டு வழக்கமான அறிகுறிகளாக இருந்தாலும், 20 முதல் 25%  மகளிர் அறிகுறியறறவராகவே அமைகின்றனர். வலியின் இருப்பு 50% மகளிருக்கு இடமகல் கருப்பை அகணிச் சிதைவாலும் 10% மகளிருக்கு அண்டக்கலச் சிதைவாலும் அமைய, 5% மகளிர் ஆழ்நிலை  இடமகல் கருப்பை  அகணியில் வலியேதும் இல்லாமலும் அமைகின்றனர்.
இடுப்பு வலி
தொடர்ந்து மீண்டும் மீண்டும் ஏற்படும் இடுப்பு வலி இடமகல் கருப்பை அகப்படலத்தின் ஒரு முதன்மையான அறிகுறியாகும். வலியானது மிதமானது முதல் கடுமையானது வரையில் இருக்கலாம். இடுப்பின் இரு புறங்களிலும் அடுத்து அடி முதுகு, உடல் கீழ்ப்பகுதி வரையிலும்,  சில நேரம் கால்கள் வரையிலும் வலி இருக்கலாம். ஒரு பெண் உணரும் வலியின் அளவு எவ்வளவு உள்ளது என்பது இடமகல் கருப்பை அகப்படலத்தின் அளவும் நிலையும் (1 முதல் 4 வரை) சார்ந்து இருக்க வேண்டிய கட்டாயம் ஏதும் இல்லை. சில பெண்களுக்கு, பரவலாக தழும்புகளை ஏற்படுத்தக்கூடிய இடமகல் கருப்பை அகப்படலம் இருப்பினும் அவர்கள் சிறிதளவு வலியையே உணரவும் செய்யலாம். மற்றொரு புறம், இடமகல் கருப்பை அகப்படலம் சிறிய அளவிலான பகுதிகளில் மட்டுமே இருந்தாலும் கூட அவர்களுக்குக் கடுமையான வலி இருக்கலாம். இருப்பினும், நோயின் கடுமையைப் பொறுத்து வலி கடுமையடைவதில்லை. இடமகல் கருப்பை அகப்படலம் தொடர்பான வலியின் அறிகுறிகளில் பின்வருவனவும் அடங்கும். மிகக் கடுமையான வலி மாத விடாயின்போது ஏற்படுகிறது. இந்த வலி மாத விடாய்க்கு ஒருவாரம் முன்பு தொடங்கி, அதற்கு பின்பு ஒருவாரம் நீடிக்கலாம்; இது தொடர்ந்து நிலைப்பதும் உண்டு. வலி உடல் தளர்வு உண்டாக்கி, உணர்வு இறுக்கத்தையும் உருவாக்கலாம். இடமகல் கருப்பை அகணியின் அறிகுறிகளாக வரும் வலைகளில் பின்வருவனவும் அடங்கும்:
மேலோட்டமான இடமகல் கருப்பை அகணி நோயுள்ளவரைவிட, ஆழமான நோயடைந்தவர் மலக்குடல் வலி கடுப்புறுவதோடு உட்பகுதி கீழே இழுக்கப்படுவது போல உணர்கின்றனர். தனியிட வலியும் வலிச் செறிவும் அறுவைக்கான நோயறிதலோடு ஒத்துப்போவதில்லை; வலியிடமும் நோய்பரவிய இடமும் கூட ஒத்துபோவதில்லை.
வலிக்கான காரணங்களாகப் பல காரணிகள் அமைகின்றன. மாத விடாயின்போது, இடமகல் கருப்பை அகணிச் சிதைவு இயக்குநீர் தூண்டலுடன் ஊடாடி குருதிகசியச் செய்கிறது. குருதி களத்தில் தேங்குகிறது; உடனடியாக, இயல்காப்பு, சுழற்சி, நிணநீர்த் தொகுதிகளால் வெளியேர்றப்படுவதில்லை.ஈது வீக்கத்தைத் தருவதோடு சைட்டோக்கைன்களைச் செயலூக்கி அழற்சியைக் கிளர்த்துகிறது; இதனால் வலி ஏற்படுகிறது. அக உறுப்புகளான, அண்டகங்கள், கருப்பை, அண்டக்குழல்கள், வயிற்றறை உட்சுவர், சிறுநீரகப்பை ஆகியன ஒன்றோடொன்று ஒட்டிக்கொண்டு அவறை இடம் பெயரச் செய்து வலையை உருவாக்குகின்றன். இந்த வலி மாத விடாய்ச் சுழற்சிகளில் ஏற்பட்டு, மாத விடாய் முழுவதும் தொடரும்.
மேலும் இடமகல் கருப்பை அகணிச் சிதைவு தாமே தம் நரம்பு வழங்கலை உருவாக்கி, பிளவுகளுக்கும் மைய நரம்பு மண்டலத்துக்கும் இடையே நேரடி இருவழி ஊடாட்டத்தை உருவாக்குகின்றன. இது பல தனித்தனி வலி வேருபாடுகளை உருவாக்கி, சிலவேளைகளில் தனியொரு நோயாகவும் உருமாற்ற பெற்றுவிடுகிறது. இடமகல் கருப்பை அகணிப் பிளவில் நாரிழையக் குழலாக்கம் எனும் உடலியக்க நிகழ்வால் நாரிழைகளும் குருதிக்குழல்களும் வளர்கின்றன.
கருவுறாமை
கருத்தரிக்க இயலாத மகளிரில் மூன்றில் ஒருவருக்கு இடமகல் கருப்பை அகணி அமைகிறது. இடமகல் கருப்பை அகணி உள்ளவரில், about 40% பேர் கருத்தரிக்கவியலாதவராக உள்ளனர். கருவூறாமைசார் நோயாக்கம் நோயின் கட்டத்தைச் சார்ந்துள்ளது: நோயிம் தொடக்கநிலைக் கட்டங்களில் நிகழும் கருவ்றல் சார்ந்த  எந்தவொரு அழற்சித் துலங்கலுக்கும் துணைவிளைவாக உருவாவதாக கருதப்படுகிறது; ஆனால், பிந்தைய கட்டத்தில் உருக்குளைந்த இடுப்பு உடற்கூறும் ஒட்டுக்களும்கறுவுறல் கேட்டுக்கு வழிவகுக்கின்றன. இடமகல் கருப்பை அகணி காயங்கள் சில காரணிகளை வெளியிடுகின்றன, இவை பாலினக் கலங்களுக்கும் கருக்களுக்கும் தீங்கு விளைவிக்கும் தன்மை கொண்டவையாக இருக்கலாம் அல்லது மாறாக, பிற காரணங்களால் கருவுறாமல் இருக்கும் பெண்களில் பின்னாளில் இடமகல் கருப்பை அகப்படலம் உருவாலாம், மேலும் இது இரண்டாம்நிலை நிகழ்வாகவே உள்ளது எனப் பரிந்துரைக்கப்பட்டுள்ளது. இந்தக் காரணத்தினாலேயே இது போன்ற நிகழ்வுகளில் இடமகல் கருப்பை அகணி தொடர்புள்ள கருவுறாமையைப் புரிந்து வேண்டியது கட்டாயமாகிறது.
மற்றவகை அறிகுறிகள்
பிற அறிகுறிகளாக வயிற்றுப்போக்கு அல்லது மலச்சிக்கல், நாட்பட்ட தளர்வு குமட்டல், வாந்தி, ஒற்றைத் தலைவலி, எளிய காய்ச்சல், குருதிப்போக்கு மிகுந்த (44%)    அல்லது ஒழுகற்ற மாத விடாய்கள் (60%) இரத்தச் சர்க்க்கரைக்குறை ஆகியன அமையலாம். இடமகல் கருப்பை அகணிக்கும் சிலவகைப் புற்றுகளுக்கும் தொடர்பு உள்ளது; குறிப்பாக அண்டகப் புற்று, ஆடுஜுகின் சாரா நிணநீர்ப் புற்று, மூளைப் புற்று பொன்றவற்றுடன் தொடர்புல்ளது. இடமகல் கருப்பை அகணிக்கும் கருப்பை அகணிப் புற்றுக்கும் தொடர்பேதும் இல்லை.
மிக அருகலாகவே, உடலின் வேறு உறுப்புகளிலும் இடமகல் கருப்பை அகணி இதையொத்த இழையங்களை உருவாக்கலாம். நுரையீரலையும் நுறையீரலுறையையும் இத்தகைய இழையங்கள் தொற்றினால் நெஞ்சக கருப்பை அகணி ஏற்படும். இவ்வகை வெளிப்பாடுகளில் இறுமற்குருதி, நுறையீரல் குலைவு, நுறையிரலுறைக் குருதிக் கசிவு ஆக்கியன உள்ளடங்கும். இது பெருங்குடல் தொற்றிடலாம்; அப்போது உடனடி அறுவை மேற்கொள்ள வேண்டிய அளவுக்கு இது பெருங்குடலில் ஓரளவு தடுப்பை உருவாக்கலாம்.
மன இறுக்கத்தால் இடமகல் கருப்பை அகணி உருவாகலாம்; இடமகல் கருப்பை அகணியால் மன இறுக்கமும் உருவாகலாம்.
பிற அறிகுறிகளில் பின்வருவனவும் உள்ளடங்குகின்றன:
மேலும், இடமகல் கருப்பை அகப்படலம் இருப்பதாக அறுதியிடப்பட்ட பெண்களுக்குத் தூண்டும் தன்மைகொண்ட குடல் நோய்த்தொகையைப் போன்றிருக்கும் வயிற்றுகுடல் நோய் தொடர்பான அறிகுறிகள் காணப்படலாம். இடமகல் கருப்பை அகப்படல நீர்க்கட்டிகள் தோன்றிய நோயாளிகளுக்கு மருத்துவ நெருக்கடியாக கடும் வயிற்றழற்சி காணப்படலாம்.இந்தப் பகுதிகளில் அவ்வப்போது வலியும் ஏற்படலாம். இந்த நீர்க்கட்டிகள் சிறுநீர்ப்பையிலும் தோன்றலாம் (இருப்பினும் இது அரிதான நிகழ்வாகும்), மேலும் இதனால் சிறுநீர் கழிக்கும் போது வலியும் சில நேரங்களில் இரத்தம் வெளியேறுதலும் கூட ஏற்படலாம். இடமகல் கருப்பை அகப்படலம் குடலுக்கும் பரவலாம். இதனால் மலங்கழித்தலின் போது வலி அல்லது வயிற்றுப்போக்கு ஏற்படலாம்.
சிக்கல்கள்
thumb|இடது அண்டகத்தின் உடைந்த சாக்லேட் நீர்க்கட்டியின் உள்நோக்கி படிமம்.
உடல்நலம்
இடமகல் கருப்பை அகணியின் சிக்கல்களாக உட்புறக் கறையாக்கம்(காயத் தழும்பு), ஒட்டுதல்கள், இடுப்பு நீர்கட்டிகள்,  அண்டகச் சாக்லேட் நீர்கட்டிகள் உடைந்த நீர்க்கட்டிகள், இடுப்பு ஒட்டுதல்களால் ஏற்படும் சிறுநீர்ப்பை, சிறுநீர்க்குழல் அடைப்புகள் ஆகியன அமைகின்றன. இடமகல் கருப்பை அகணி சார்ந்த கருத்தரிக்கவியலாமை உட்கறையாக்கத்தாலும் இடமகல் கருப்பை அகணி  உருவாக்கும் உடற்கூறுத் திரிபுகளாலும் ஏற்படலாம்.
நெஞ்சக இடமகல் கருப்பை அகணி, அடிக்கடி மாத விடாய் காலத்தில் வரும் நெஞ்சக இடமகல் கருப்பை அகணி நோய்த்தொகையையும் மாத விடாய்  நுரையீரலுறை வளிநோயையும் 73%  மகளிரிலும் மாத விடாய் நுறையீரல் குருதிக் கசிவை 14%, மகளிரிலும் மாத விடாய்[hemoptysis]] நோயை 7% மகளிரிலும் நுரையீரல் கரணையையும் 6% மகளிரிலும் உருவாக்குகிறது.
இடமகல் கருப்பை அகணி நோயுள்ள 12,000 மகளிரில் 20 ஆண்டுகளாக நடத்திய ஆய்வில் 40 அகவைக்கும் குறைந்தவரில் உடல்நலமாக உள்ளவரோடு ஒப்பிடும்போது மும்மடங்கு இதய நோய்கள்individuals under 40 who are diagnosed with endometriosis are 3 times more likely to have heart problems than their healthy peers.
இந்நோய் இல்லாத மகளிரோடு ஒப்பிடும்போது,   இடமகல் கருப்பை அகணியால் 1% அளவு அல்லது அதற்கும் குறைவாக அண்டக, முலை, கேடயச் சுரப்பிப் புற்றுகள் மகளிரில் கூடுகிறது. இதனால், 100,000 இல் 0.1 and 0.0  பேருக்கு இறப்பு நேர்கிறது.
மாத விடாய் இடமகல் கருப்பை அகணி என்பது இடமகல் கருப்பை அகணியால் உருவாகிறது; இது எப்படி உருவாகிறது இதுவரை அறியப்படவில்லை. இதன் நோயறிதல் வழக்கமாக காந்த ஒத்திசைவு இடையீட்டளவியாலோ(MRI) அல்லது CT  இழையவரைவியால்  செய்யப்படுகிறது.
மனநலம்
"இடமகல் கருப்பை அகணி மன இறுக்கத்தையும் மனத்தடுமாற்ற ஒழுங்கின்மைகளையும் உருவாக்கும் உயரிடரைக் கொண்டுள்ளது". ஆய்வுகள் இடமகல் கருப்பை அகணி நோயாளிகளில் ஏற்படும் இடுப்புவலியால் ஓரளவு அமைவதாக முன்மொழிகிறது. "'மகளிரில் இடுப்புவலி மனநலம், வாழ்க்கைத் தரம் ஆகியவற்றின்மீது கணிசமான எதிர்மறை விளைவுகளைத் தருவது செயல்முறையில் விளாக்கப்பட்டுள்ளது; குறிப்பாக இடுப்புவலிவரும் மகளிரில் உயர் மனத்தடுமாற்றமும் மன இறுக்கமும் செயல்திற இழப்பும் சமூக செயல் பாட்டு வரம்புகளும் தரம் குறைந்த வாழ்க்கையும் அமைவதாக அறிக்கைகள் தெரிவித்துள்ளன'"
மரபியல்
இடமகல் கருப்பை அகணி மரபுவழியாகக் கையளிக்கப்படும் நோய்நிலைமையாகும்; இது மரபியல் காரணிகளாலும் சுற்றுச்சூழல் காரணிகளாலும் கட்டுபடுத்தப்படுகிறது. இடமகல் கருப்பை அகணி உள்ளவர்களின் குழந்தைகளுக்கும் வழித்தோன்றல்களுக்கும் இந்நோய் உருவாகும் உயரிடர் வாய்ந்துள்ளனர்;  தாழ் கருவளர்சுரப்பும் மரபியல்லகக் கையளிக்கப்படலாம்; இந்நிலை இயக்குநீர்ச் சமனின்மைக்குப் பங்களிக்கிறது. இந்நோய் உள்ளவர்களின் முதல் தலைமுறை உறவுள்ள சுற்றத்தினருக்குத் தோராய்மாக ஆறுமடங்கு வரை கூடுதலாக ஏற்படுகிறது.
புற்றுநோய் உருவாக்குவதையொத்த இயங்கமைப்பில் உள்ள இலக்கு மரபன்களின் தொடர் பன்முக தாக்குதல்களின் விளைவாலேயே இடமகல் கருப்பை அகணி உருவாகிறதென பரிந்துரைக்கப்பட்டுள்ளது. இந்த நேர்வில் முதல் சடுதிமாற்றம்(தாக்குதல்) உடலியலானதாகவோ மரபியலானதாகவோ அமையலாம்.
இடமகல் கருப்பை அகணி உருவாக்கும் தனியரின் மரபந்தொகைசார் மாற்றங்கள், மரபன்தொகை முழுதளாவிய ஆய்வு உள்ளடங்கிய மரபன் வகைமை ஆய்வால் கண்டறியபட்டுள்ளன; இம்மாற்றங்கள் மரபன்தொகை முழுதளாவிய சிறப்புள்ள பல்வேறு எம் என் ஏக்களில் பின்வரும் 9 இருப்புவரைகளில் மீள்படியாக்கம் பெற்றுள்ளன:
மரபன் வெளிப்பாடும் மீமரபியலும் பல திரிபுகளை உருவாக்கியதைப் பற்றிய பல கண்டுபிடிப்புகள் உள்ளன; ஆனால் இவை சுற்றுச்சூழல் காரணிகள் திரிந்த வளர்சிதைமாற்றம் ஆகிய இரண்டன் துணைவிளைவுகளே. மரபன் வெளிப்பாட்டுக்கான காட்டாக, miRNA க்கள் அமைகின்றன.
சுற்றுச்சூழல் நச்சுகள்
இடமகல் கருப்பை அகணி சார்ந்த சில காரணிகளாகப் பின்வருபவை அமைகின்றன:
இடமகல் கருப்பை அகணிக்கும் டையாக்சினுக்கும் உள்ள தொடர்புக்கான வாய்ப்பு பற்றி பல ஆய்வுகள் நடத்தப்பட்டன; ஆனால்,  இதற்கான வாய்ப்புள்ள இயங்கமைப்புகள் பற்றிய சான்று குறித்த புரிதல் மிகக் குறைவாகவே உள்ளது. இடமகல் கருப்பை அகணிக்கும் டையாக்சின் ஆட்பாட்டுக்கும் உள்ள தொடர்புக்கான வாய்ப்பு பற்றிய 2004 ஆம் அண்டைய மீளாய்வு, இதற்கான தரவுகள் "மிக அருகியே உள்ளதாகவும் அதுவும் முரண்பட்டதாகவே உள்ளதாகவும் முடிவெடுத்துள்ளது". மேலும் 2009 இல் நடத்திய மீளாய்வு இடமகல் கருப்பை அகணி உருவாக்கத்துக்கும் டையாக்சின் ஆட்பாட்டுக்கும் உள்ள தொடர்புக்கான வாய்ப்பு "போதுமானதாக இல்லை"  எனவும் கண்டுபிடித்தது. ஓர் 2008 இல் நடத்திய ஆய்வு முடிவு கூடுதல் ஆய்வுப்பணி தேவை எனக்கூறுகிறது; அதோடு,  " இடமகல் கருப்பை அகணி நோயாக்கத்துக்கும் டையாக்சின் ஆட்பாட்டுக்கும்  உள்ள தொடர்புக்கான  தொடக்கநிலைப் பணி மட்டுமே நடந்துள்ளது எனவும்  காரண-விளைவு பற்றித் தெளிவாக வரையறுக்கவும் வாய்ப்புள்ள நச்சாக்க இயங்கமைப்பைப் பற்றிப் புரிந்துகொள்ளவும் மேலும் கூடுதலான பணி மேற்கொள்ளவேண்டியுள்ளது" எனவும் கூறுகிறது.
நோய் இடர் வாய்ப்புள்ள இடங்கள்
பெரும்பாலும் அடிக்கடி இடமகல் கருப்பை அகணி ஏற்பட வாய்ப்புள்ள இடங்களாக பின்வருவன அமைகின்றன: சிறுபான்மை பொது இடுப்புக் களங்களாக பின்வருவன அமைகின்றன:
இடமகல் கருப்பை அகணி கருவாய், புணர்புழை, அடிவயிற்று அறுவை வெட்டுக் காயங்களுக்குப் பரவலாம். பின்னது "காயத்தழும்பு அகணி அழற்சி" எனப்படும். குடல் இடமகல் கருப்பை அகப்படலம் தோராயமாக இடமகல் கருப்பை அகப்படலம் கொண்டுள்ளவர்களில் 5% முதல் 10% பெண்களைத் தாக்குகிறது, மேலும் மலங்கழித்தலின் போது குடல் அசைவோடு கடுமையான வலியை உண்டாக்கலாம்.
ஆழ்நிலை ஊடுறுவும் இடமகல் கருப்பை அகணி என்பது வயிற்றறைப் பிரிபடல இழையத்தில் 5 மிமீ ஆழத்துக்கு ஊடுறுவும் இடமகல் கருப்பை அகணி நாளங்களும் இணைப்பிழையங்களும் அமைதல் என வரையறுக்கப்படுகிறது. ஆழ்நிலை ஊடுறுவும் இடமகல் கருப்பை அகணி நோய்ப்பரவல்  1% முதல் 2% நோய் அமையும். ஆழ்நிலை ஊடுறுவும் இடமகல் கருப்பை அகணி வயிற்றறையில் 20 செமீ ஆழத்தில்  அல்லது சிறுநீர்ப்பை மடிப்பில் தனி முடிச்சாக அமைகிறது. ஆழ்நிலை இடமகல் கருப்பை அகணி அடிக்கடி கடுமையான வலியை ஏற்படுத்தும்.
இடுப்புக்கு அப்பாலான இடமகல் கருப்பை அகணி
மிக அருகிய நிலையில், இடுப்புக்கு அப்பாலான உடற்பகுதிகளில் இடமகல் கருப்பை அகணி நுரையீரல், மூளை, தோலில் ஏற்படுகிறது. "தழும்புக் காய இடமகல் கருப்பை அகணி" அடிவயிற்று அறுவை வெட்டுகளில் ஏற்படலாம். "தழும்புக் காய இடமகல் கருப்பை அகணி" வேற்பட வாய்ப்புள்ள இடர்க் காரணிகளாக, கருப்பையறுவை, மகப்பேற்று அறுவை, இடமகல் கருவுறலறுவை,  பலோப்பியக்குழல் அறுவை மகப்பேறு தொற்றுநீக்கம், வயிற்றுத் திறப்பு, பனிக்குட உறைத்துளைப்பு, குடல்வால் அறுவை, ,  கருவாய்க் கீறல், புணர்புழை கருப்பைத் திறப்பு, குடற்பிதுக்க அறுவை, போன்ற முந்தைய அடிவயிற்று அறுவைகள் அமைகின்றன.
இடமகல் கருப்பை அகணி, தோல் சார்ந்த இடமகல் கருப்பை அகணியாக்கத்தின் போது தோலிலும் காயத்தழும்புகளை ஏற்படுத்தலாம். இது தோல்சார் இடமகல் கருப்பை அகணி எனாப்படுகிறது.
அரிதாக, பிரிப்புத் தசையில் காயங்கள் காணப்படலாம். பிரிப்புத் தசையிலான இடமகல் கருப்பை அகப்படலம் என்பது அரிதான நிகழ்வாகும், பெரும்பாலும், பிரிப்புத் தசையின் வலது புறப் பாதியிலேயே காணப்படும், மேலும் மாதவிடாய்க்கு சற்று முன்பு அல்லது மாதவிடாயின் போது வலது தோள்பட்டையில் அல்லது கருவாய்க் கழுத்தில் அடிக்கடி வலியைக் கொடுக்கக்கூடும். அரிதாக, இடமகல் கருப்பை அகப்படலம் வயிற்றறை உறையை(பிரிபடலத்தை)த் தாண்டிப் பரவும். நுரையீரல் இடமகல் கருப்பை அகணி, மாதவிடாயின் போது அடிக்கடி தொடர்ந்து ஏற்படும் வலது நெஞ்சக வளிம நோய்த்தொகையுடன் தொடர்புள்ளதாக  அமையலாம். இந்நோய்த்தொகை 73% மகளிரிலும் மாதவிடாய் நெஞ்சக வளிம நோய் 14% மகளிரிலும் நுரையீரல் முடிச்சுகள் 6% மகளிரிலும் அமைகிறது.
நோய் அறுதியிடல்
உடல்நல வரலாறும் உடலியல் ஆய்வும் பல நோயாளிகளுக்கு இடமகல் கருப்பை அகணி இருப்பதை அறுதியிடும் வாய்ப்புள்ளது. அறுவை முறையே நோய் அறுதியிடலில் தங்கத் தரநிலையாகக் கருதப்படுகிறது. இருப்பினும், பெரும்பாலான காப்பீட்டுத் திட்டங்கள், நோயாளி முன்னரே முயற்சித்து கருவுறுவதில் தோல்வியடைந்தாலொழிய அறுவை முறைவழி அறுதியிடலுக்கு காப்பீடு வழங்குவதில்லை.
thumb|right|உட்கருப்பையிய புற்றின் சுவரின் நுண்வரைவு. இதில் இடமகல் கருப்பை அகணியின் அனைத்து கூறுபாடுகளும் உள்ளன (கருப்பையகச் சுரப்பிகள், கருப்பையக இழையத்தழும்புகள் உறைகுருதிப்படிவுப் பேருண்ணிகள்).
இடமகல் கருப்பை அகணியின் வழக்கமான இடங்களாக அண்டகங்களும் தவுகிளாசுப்பையும் பின்புற இடுப்பெலும்பின்(திரிகத்தின்) அகன்ற தசைநாண் மடலங்களும் திரிகக் கருப்பைத் தசைநாண்களும் அமைகின்றன.
ஊடுருவாத முறையில் உணர்திறனுடனும் தெளிவாகவும் நோயறிய ஆழ்நிலை இடமகல் கருப்பை அகணிக்கு புறஒலி அலகீடுகள்(TVUS, TRUS), காந்த ஒத்திசைவுப் படிமமாக்கம்( MRI) ஆகிய நுட்பங்கள் தேர்வு செய்யப்படுகின்றன. வயிற்றகநோக்கி, காயத் திசுவியல் ஆய்வுடன் கூடிய பிற வகை அறுவை முறைகளே இடமகல் கருப்பை அகணியைக் கண்டறிவதற்கான ஒரே வழியாகும். அறுதியிடல் நோயின் சிறப்பியல்புத் தோற்றங்களை அடிப்படையாகக் கொண்டுள்ளது, மேலும் இதனுடன் திசுவியல் ஆய்வையும் பயன்படுத்துவது தேவையாகும். அறுதியிடலுக்கான அறுவை முறையால் அதே நேரத்தில் இடமகல் கருப்பை அகணிக்கான மருத்துவத்தையும் வழங்க முடியும்.
வயிற்றகநோக்கியல்
2019 இலும் 2020 இலும் மேற்கொண்ட மீளாய்வுகள், 1) உடனடியான வயிற்றகநோக்கி நோயறிதலைப் படிமம் எடுத்தலில் ஏற்பட்டுள்ள முன்னேற்றங்களைக் கருதும்போது, இடமகல் கருப்பை அகணிக்கான நோயறிதலை ஒத்ததாகக் கருதக் கூடாது எனவும் 2) இடமகல் கருப்பை அகணியை ஒரு நோய்த்தொகையாக வகைபடுத்தவேண்டும் என்றும் வயிற்றகநோக்கி வழியாக நோக்கிய சிதைவுகளையும் அறிகுறிகளையும் உறுதிபடுத்தவேண்டிய தேவை உள்ளது  எனவும் முடிவு செய்தன.
நோய்ச்சிதைவுகள் புறநிலையாக காணப்பட்டால் ஒழிய, அதை வயிற்றகநோக்கிப் பதிவுகள் காட்சிப்படுத்த முடியாது (காட்டாக, அல்குல் அகணிச் சிதைவாக்க முடிச்சு அல்லது இடுப்புக்கு அப்பாலைய நோயாக்கம் போன்றவை). அகணி வளர்ச்சி அல்லது சிதைவாக்கம் காணப்படாவிட்டால், நோயறிய இழையப் பதக்கூறு ஆய்வைச் செய்யவேண்டும். நோயறிதலுக்கான அறுவை அதேவேளையில் இடமகல் கருப்பை அகணியாக்கத்துக்கான அறுவை மருத்துவத்தையும் மேற்கொள்ள உதவும். வயிற்றக நோக்கலின்போது அகணி வளர்ச்சி அல்லது நைவு கருநீலமாகவோ தூள் எரிந்த கருப்பாகவோ, சிவப்பாகவோ வெண்மையாகவோ மஞ்சளாகவோ பழுப்பு நிறமாகவோ நிறமின்றியோ அமையலாம். நைவுகள் அளவிலும் வேறுபடலாம். இடுப்புச் சுவருக்குள் அமைந்தவை காட்சிக்குப் புலப்படாமலும் போகலாம்; ஏனெனில் கருவுறாமையுள்ள மகளிரின் இயல்புநிலை வயிற்றறை உறை அல்லது பிரிபடலம்(உதர விதானம்) இழையக் கூறாய்வில் 6–13% ந்நெர்வுகளில் இடமகல் கருப்பை அ௸அனியாக்கத்தை வெளிப்படுத்துகிறது. தொடக்கநிலை இடமகல் கருப்பை அணியாக்கம் இடுப்பக உறுப்புகளின் மேற்பரப்பிலும் வயிற்றகப் பகுதிகளுக்கிடையிலும் உருவாகிறது. நலவாழ்வுப் பணியாளர்கள் நைவுகள், முடிச்சுகள், விழுதுகள் எனப் பல பெயர்களால் இடமகல் கருப்பை அகணியாக்கத்தை அழைக்கின்றனர். அண்டகங்களில் பேரளவுச் சிதைவுகள் நைவுக் கரணைகளாகவோ "சாக்லேட்டுக் கட்டிகளாகவோ" அமைகின்றன; ஏனெனில் இவற்றில் உறைந்த பழங்குருதி கெட்டியான பழுப்பு நிறநீர்மமாக உள்ளது.
புறஒலி அலகீடு
அறுவைக்கு முன்பு, இடமகல் கருப்பை அகணியாக்கத்தையும் அகணிக்கட்டியையும் இடஞ்சுட்ட, அல்குல் புறஒலி அலகீடு மேற்கொள்ளலாம். இது இடமகல் கருப்பை அகணி பற்றிய ஐயம் மருத்துவமனைப் பட்டறிவால் தெளிவான நிலையில், நோயின் பரவலை இனங்காண உதவும். அல்குல் புறஒலி அலகீட்டுக்கு முன் ஆயத்தமேதும் தேவைப்படாது; எதிர்மறை முடிவுகள் அமையா; இடு எளிதாக அணுகக்கூடுது; செலவுகுறைவானது. புறஒலி அலகீட்டை முன், பின் இடுப்பு அறைகளை நோக்கி விரிவாக்கி புறஒலி மருத்துவர் அல்லது பணியாளர்கட்டமைப்பு இயக்கத்தையும் ஆழ்நிலை இடமகல் கருப்பை அகணியாக்க முடிச்சுகளையும் கண்டு மதிப்பிட முடிகிறது. புறஒலி அலகீட்டால் ஆழ்நிலை இடமகல் கருப்பை அகணியாக்கத்தைக் கண்டுபிடிப்பதால்பல தடவை வயிற்றக நோக்கலைக் குறைக்கவும் நோயைத் திறம்படக் கையாளவும் வாழ்க்கைத் தரத்தை உயர்த்தவும் முடிகிறது.
காந்த ஒத்திசைவுப் படிமமாக்கம்
உடலை ஊடுருவாமல் நோயாக்க நைவுகளைக் கண்டுபிடிக்க காந்த ஒத்திசைவுப் படிமமாக்கமும்(MRI) மற்றொரு வழிமுறையாகும். இம்முறை செலவு மிக்கதும் அணுக அரியதுமாகையால், மிகப் பரவலாகப் பயன்படுவதில்லை; ஆனாலும் இது மிகப் பொதுவான இடமகல் கருப்பை அகணி வடிவமான கருப்பை அகணிக் கரணையைப் போதுமான அளவுக்குத் துல்லியமாக கன்டுபிடிக்க முடியும்.
மல்லாந்தநிலையில் காந்த ஒத்திசைவுப் படிமம் எடுக்க, வயிறு காலியாக இருந்தால், சுருக்கு விடாய்வலி தடுக்கும் பியூட்டைல்புரோமைடை ஒரு பெரிய குவளைத் தண்ணீரில் கொடுத்து காந்த ஒத்திசைவு படிம(MRI) அலகீடு செய்ய பரிந்துரைக்கப்படுகிறது;  இதன் படிமத் தரத்தை உயர்த்த அடிவயிற்றுப் பட்டை கட்டப்படுகிறது. Phased coil arrays are also recommended.
வரிசைமுறைகள்
கருப்பை அகணிக் கட்டியைக் கண்டறிய, கொழுப்பு அளவைக் கட்டுபடுத்தியோ அல்லது கட்டுபடுத்தாமலோ T1W வகை அலகீடு பரிந்துரைக்கப்படுகிறது; அதேவேளயில், ஆழ்நிலை ஊடுருவல் கருப்பை அகணியாக்கத்தைக் கண்டறிய,  வில்வடிவ, அச்சுவழி, சாய்வுப்போக்கு  2 பருமான T2W வகை அல்கீடு பரிந்துரைக்கப்படுகிறது.
நோய்க்கட்டங்கள்
அறுவையியலாக, அமெரிக்க இனப்பெருக்க மருத்துவக் கழகம் தன் 1997 ஆண்டைய திருத்திய வகைபாட்டின்படி, இடமகல் கருப்பை அகணியாக்கத்தை  I முதல் IV கட்டங்களாகப் பிரிக்கிறது. இந்தச் செயல்முறைநோர்நைவுகளையும் ஒட்டுதல்களையுக் மதிப்பிடும் ஒரு சிக்கலான புள்ளிமுறை அமைப்பேயாகும்; ஆனால், கட்டங்கள் உடலியலான நோயை மட்டுமே மதிப்பிடுகிறதே ஒழிய, வலியின் அல்லது கருவுறாமையின் மட்டத்தை மதிப்பிடுவதில்லை. இடமகல் கருப்பை அகணியின் முதல்கட்ட நோயாளி குறைவான நோயும் கடுமையான வலியையும் பெற்றிருக்கலாம். அதேவேளையில், இடமகல் கருப்பை அகணியின் நான்காம் கட்ட நோயாளி கடுமையான நோயும் வலியே இல்லாமலும் இருக்கலாம். . கோட்பாட்டியலாக வெவ்வேறு கட்டங்கள் இந்தக் கண்டுபிடிப்புகளைக் காட்டுகின்றன:
கட்டம் I (குறைந்த நிலை) கட்டம் II (மெலிவான நில்லை) Stage III (மிதமான நிலை) கட்டம் IV (கடும்நிலை)
உயிரியல் குறிப்பான்கள்
இந்த ஆய்வுப் புலம் இடமகல் கருப்பை அகணி சார்ந்த உயிரியல் குறிப்பான்களின் தேடலில் ஈடுபடுகிறது. சாரநிலையில், 2010 ஆம் ஆண்டு நிலவரப்படி,  அனைத்து பரிந்துரைக்கப்பட்ட உயிரியல் குறிப்பான்களும் தெலிவில்லாத மருத்துவ நலங்களை கொண்டுள்ளன, என்றாலும், சில நல்ல பயனை விளைவிக்கின்றன. இருபது ஆண்டுகளாக பயனில் உள்ள ஓர் உயிரியல் குறிப்பான் ஊனீர் எதிர்பொருள்-125(CA-1250 ஆகும். ஓர் 2016 மீளாய்வு இடமகல் கருப்பை அகணி அறிகுறிகளில் உயிரியல் குறிப்பான்கள் இருந்ததாகக் கூறுகிறது; மேலும், அண்டகப்புற்று ஏதும் இல்லையென உறுதியானால், நேர்முக CA-125 இடமகல் கருப்பை அகணி நோய் உள்ளதை உறுதிப்படுத்தலாம் எனவும் கூறுகிறது. ஆனால், இடமகல் கருப்பை அகணியை இல்லையென உறுதிபடுத்துவதில் இதன் செயல்திறம் மிகக் குறைவாகவே அமைகிறது. CA-125 மட்டங்கள் நோய்க்கான மருத்துவத்தை மேற்கொள்ளும்போது குறைந்துவருகிறது; என்றாலும், நோய் துலங்கலோடு குறிப்பிட்ட ஒட்டுறவு உள்ளதாகக் காட்டப்படவில்லை.
இந்தக் குறிப்பான்கள் இடமகல் கருப்பை அகப்படலத்தினால் உருவாக்கப்பட்ட அல்லது அதன் விளைவாக குருதியில் அல்லது சிறுநீரில், அளவிடக்கூடிய வகையில் உள்ள பொருள்களாகும். இந்தக் குறிப்பான்கள் கண்டறியப்பட்டால், உடல் நல கவனிப்பாளர்கள், பெண்களின் குருதியை அல்லது சிறுநீரை ஓர்வதன் மூலம் இடமகல் கருப்பை அகப்படலம் இருப்பதை அறுதியிடமுடியும்; அவர்களின் சிறுநீரில் அல்லது குருதியில் பெண்மைச் சுரப்பு கூடுதலாகவோ அல்லது கருவளர் சுரப்பு அளவு குறைவாகவோ இருக்கும், இதனால் அறுவையின் தேவை குறைகிறது. ஊனீர் இயற்காப்பூக்கியான CA-125 என்பது இடமகல் கருப்பை அகப்படலம் உள்ள பல நோயாளிகளில் கூடுதலாக இருப்பதும் மிகவும் அறிந்ததாகும் ஆனாலும் இது இடமகல் கருப்பை அகப்படலம் இருப்பதற்கான தனித்தவொரு குறிப்பானல்ல.
இடமகல் கருப்பை அகப்படலத்துடன் தொடர்புடைய சாத்தியக்கூறுள்ள மரபியல் குறிப்பான்கள் பற்றிய ஆராய்ச்சியும் செய்யப்பட்டுவருகிறது, இதனால் உமிழ்நீர் அடிப்படையிலான அறுதியிடலை அறுவைவழி அறுதியிடலுக்கு பதிலாகப் பயன்படுத்த முடியும். இருப்பினும், இந்த ஆராய்ச்சி மிகவும் தொடக்க நிலையிலேயே உள்ளது. எனவே, பெரும்பாலும் நோய் அறுதியிடலில் அறுவைமுறையும் தொடர்ந்து வழக்கில் இருந்துவருகிறது.
வேறோர் 2011 மீளாய்வு, இழைய ஆய்வில் பல உயிரியல் குறிப்பான்கள் இனங்காணப்பட்டதாக, குறிப்பாக சிறு புலன்சார் நரம்பு நாரிழைகளும் பீட்டா-3 ஒருங்கிணை(இன்ட்டெகுரின்) உள்ளலகின் குறைவுறுகோவைகளும் கண்டுபிடித்துள்ளதாக கூறுகிறது. இடமகல் கருப்பை அகணிக்கான எதிர்கால கருவிகளாக பல சிறப்பும் உணர்திறனும் மிக்க உயிரியல் குறிப்பான்கள் அமையும் என எடுகோள்கள் முன்வைக்கப்படுகின்றன; இவற்றில் சில பொருட்செறிவுகளும் மரபியல் சூழ்நிலைகளும் அமையும் எனவும் முன்வக்கப்படுகிறது.
தரங்குறைந்த சான்றே உள்ளதால், ஓர் 2016 மீளாய்வு இடமகல் கருப்பை அகணியை அறியும் உயிரியல் குறிப்பான்களைப் பற்றிய முடிவுகலை எடுக்கமுடியாமல் உள்ளதெனக் கூறுகிறது.